Fernandu Santušs

**Fernandu Manuels Fernandišs da Kosta Santušs** (; dzimis  Lisabonā, Portugālē)  ir portugāļu futbola treneris un bijušais futbolists. Spēlējis aizsarga pozīcijā. Trenera karjeras laikā vadījis Portugāles vadošos klubus, strādājis arī Grieķijā un Turcijā. No 2014. līdz 2022. gadam  bija Portugāles futbola izlases galvenais treneris, 2016. gada ar Portugāli uzvarēja Eiropas čempionātā. Vadījis arī Polijas un Azerbaidžānas izlases.

## Karjera
Jauniešu līmenī spēlējis Lisabonas "Benfica" kluba sistēmā, vēlāk pārstāvējis Portugāles klubus *[[G.D. Estoril Praia|Estoril]]* un *[[CS Marítimo|Marítimo]]*.

Uzreiz pēc spēlētāja karjeras beigām sācis strādāt kā treneris *Estoril* klubā. Vēlāk savas karjeras laikā ir bijis galvenais treneris visos trīs titulētākajos savas valsts klubos — *[[FC Porto|Porto]]*, *[[Sporting CP|Sporting]]* un *[[Lisabonas "Benfica"|Benfica]]*, kā arī vadījis Grieķijas Superlīgas klubus Atēnu AEK, *[[Atēnu "Panathinaikos" (futbola klubs)|Panathinaikos]]* un PAOK. 2010. gadā tika atzīts par desmitgades labāko treneri Grieķijā.

2010. gada jūlijā kļuva par Grieķijas futbola izlases galveno treneri, nomainot pēc Pasaules kausa amatu atstājušo Oto Rehāgelu. Ar Grieķijas izlasi iekļuva 2012. gada Eiropas čempionāta finālturnīrā, kur sasniedza ceturtdaļfinālu. Vēlāk kvalificējās arī 2014. gada Pasaules kausam Brazīlijā. Tajā spēja ar izlasi izkļūt no grupas, taču komanda zaudēja astotdaļfinālā pret Kostariku, piekāpjoties pēcspēles 11 metru sitienu sērijā. Pirms tās sākuma pēc domstarpībām ar mača tiesnesi Santušs tika izraidīts uz tribīnēm.

2014. gada septembrī tika iecelts par Portugāles futbola izlases galveno treneri.  Santuša vadībā Portugāles izlase pirmo reizi tās vēsturē kļuva par Eiropas čempioniem, finālā uzvarot Franciju.

Pēc 2018.—2019. gada UEFA Nāciju līgas titula izcīnīšanas Santoss aizveda nacionālo komandu līdz astotdaļfinālam 2020. gada Eiropas čempionāta turnīrā, kur ar 1:0 zaudēja Beļģijas izlasei. 2022. gada Pasaules kausa izcīņā pēc tam, kad portugāļu uzbrucējs Krištianu Ronaldu pret treneri izturējās necienīgi, pēdējā grupas spēlē pret Dienvidkoreju, kad viņš tika nomainīts (2:1 zaudējumā), viņš nolēma izslēgšanas spēlēs nosēdināt Ronaldu uz rezervistu soliņa. Uzvarot Šveices izlasi astotdaļfinālā ar 6:1, bet zaudēja Marokas izlasei ceturtdaļfināla spēlē. 15. decembrī Santušs tika atlaists no galvenā trenera amata.

2023. gada 24. janvārī Santušs tika apstiprināts kā jaunais Polijas izlases treneris, aizstājot Česlavu Mihņeviču, kurš komandu pameta neilgi pēc 2022. gada Pasaules kausa. Tomēr sadarbība ar Poliju nebija ilga, pēc zaudējumiem Moldovai un Albānijai 2024. gada Eiropas čempionāta kvalifikācijā bija spiests amatu atstāt. 2024. gada janvārī atgriezās klubu futbola darbā, kļūstot par Stambulas "Beşiktaş" galveno treneri, bet jau tā paša gada aprīlī pēc piecu neuzvarētu spēļu sērijas Turcijas Superlīgā tika atlaists.

2024. gada 12. jūnijā Azerbaidžānas Futbola federācija apstiprināja Santušu par Azerbaidžānas izlases galveno treneri. Viņa vadībā Azerbaidžāna nespēja uzvarēt nevienā no 11 spēlēm, nospēlējot divas reizes neizšķirti (0:0 Nāciju līgas spēlē pret Igauniju un 0:0 draudzības spēlē pret Latviju) un piedzīvojot deviņus zaudējumus. Pēc zaudējuma Pasaules kausa kvalifikācijas spēlē pret Islandi ar 0:5 atkāpās no amata.

## Atsauces

## Ārējās saites